**Notă informativă**

**la proiectul Hotărârii Guvernului privind aprobarea Regulamentului cu privire la procedura**

**de examinare a contestațiilor privind rezultatele evaluării în scopul impozitării**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul Hotărârii Guvernului privind aprobarea Regulamentului cu privire la procedura de examinare a contestațiilor privind rezultatele evaluării în scopul impozitării este elaborat de către Agenția Relații Funciare și Cadastru. |
| **2. Condiţiile ce au impus elaborarea proiectului şi finalităţile urmărite** |
| Proiectul este elaborat în scopul realizării prevederilor articolului 28 din Legea nr.989/2002 cu privire la activitatea de evaluare.  Proiectul a fost elaborat întru efectuarea lucrărilor de evaluare și reevaluare a bunurilor imobile în scopul impozitării conform prevederilor Titlului VI „Impozitul pe bunurile imobiliare”, Capitolul 3 „Evaluarea și reevaluarea bunurilor imobile în scopul impozitării” a Codului Fiscal al Republicii Moldova nr.1163/1997, Codului administrativ al Republicii Moldova nr.116/2018, Capitolul V „Evaluarea bunurilor imobile în scopul impozitării” al Legii nr.989/2002 cu privire la activitatea de evaluare, precum și a Acordului de finanțare dintre Republica Moldova și Asociația Internațională pentru Dezvoltare în vederea realizării Proiectului de înregistrare și evaluare funciară ratificat prin Legea nr.240/2018.  Totodată, în programul 1 la Acordul de finanțare dintre Republica Moldova și Asociația Internațională pentru Dezvoltare, la compartimentul B „Evaluarea bunurilor imobile” se menționează, că pentru îmbunătățirea transparenței pieței bunurilor imobile și menținerea unui sistem de evaluare a bunurilor imobile este necesară înființarea unei infrastructuri de evaluare a bunurilor imobile și unui sistem de apel independent pentru a contesta evaluările.  Procedura de contestare reprezintă o componentă importantă a procesului de evaluare a bunurilor imobile în scopul impozitării, bazată pe un set de reguli clar definite, asigurând un proces transparent și echitabil de contestare a rezultatelor evaluării. În cazul dezacordului titularului de drepturi asupra bunurilor imobile privind rezultatele evaluării în scopul impozitării, procedura de contestare oferă oportunități de a contesta acestea pe cale extrajudiciară. Procedura de contestare reprezintă un element cheie a sistemului de asigurare a calităţii evaluării bunurilor imobile în scopul impozitării. |
| **3**. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu necesită armonizarea legislației naționale cu legislația UE. |
| **4. Principalele prevederi ale proiectului şi evidenţierea elementelor noi** |
| Proiectul Hotărârii Guvernului prevede aprobarea Regulamentului cu privire la procedura de examinare a contestațiilor privind rezultatele evaluării în scopul impozitării.  Proiectul Regulamentului cu privire la procedura de examinare a contestațiilor privind rezultatele evaluării în scopul impozitării stabilește procedura de examinare și soluționare extrajudiciară a contestațiilor, precum și modul de organizare și funcționare a Comisiei pentru examinarea contestațiilor privind rezultatele evaluării în scopul impozitării.  Proiectul Regulamentului cu privire la procedura de examinare a contestațiilor privind rezultatele evaluării în scopul impozitării este alcătuit din 4 capitole și 1 anexă:  Capitolul I *„Dispoziții generale”* conține norme generale privitor la obiectul de reglementare a actului normativ propus spre aprobare, obiectul de contestare și noțiuni.  Capitolul II *„Atribuțiile autorităților responsabile de examinare a contestațiilor privind rezutatele evaluării în scopul impozitării”* reglementează responsabilitățile autorităților în procesul de examinarea și soluționare a contestațiilor privind rezultatele evaluării în scopul impozitării.  Capitolul III *„Procedura de examinare a contestațiilor privind rezultatele evaluării în scopul impozitării”* descrie procedura de depunere, primire și înregistrare a contestațiilor, precum și procesul examinării a acestora.  Capitolul IV *„Modul de organizare a activității Comisiei pentru examinarea contestațiilor privind rezultatele evaluării în scopul impozitării și atribuțiile acesteia”* stabilește misiunea, structura, mecanismul de constituire și funcționare, precum și atribuțiile Comisiei pentru examinarea contestațiilor privind rezultatele evaluării în scopul impozitării.  *Anexa* la proiectul Regulamentului reprezintă modelul Registrului de evidența a contestațiilor privind rezultatele evaluării în scopul impozitării elaborat într-o formă unică și propus întru asigurarea procesului de monitorizare uniform și complex a activității. |
| **5. Fundamentarea economico – financiară** |
| Pentru implementarea prevederilor prezentului proiect nu va fi necesară alocarea mijloacelor financiare suplimentare din contul bugetului de stat. |
| **6. Modul de încorporare a actului în cadrul normativ în vigoare** |
| În urma adoptării proiectului Hotărârii Guvernului va fi necesară operarea de modificări în Legea nr.989/2002 cu privire la activitatea de evaluare și Hotărârii Guvernului nr.827/2020 cu privire la evaluarea și reevaluarea bunurilor imobile în scopul impozitării. |
| **7. Avizarea și consultarea publică a proiectului** |
| Proiectul Regulamentului cu privire la procedura de examinare a contestațiilor privind rezultatele evaluării în scopul impozitării a fost discutat la ședințele grupului de lucru din 06 mai 2022 (proces-verbal al mesei rotunde cu genericul: Elaborarea cadrului normativ privind procedura de examinare și soluționare a contestărilor privind rezultatele evaluării în scopul impozitării din 06 mai 2022) și 17 august 2022 (proces-verbal al ședinței de lucru cu privire la examinarea conceptului procedurii de soluționare a contestațiilor privind rezultatele evaluării în scopul impozitării din 17 august 2022). La ședințele grupului de lucru au participat reprezentanții Departamentului Cadastru al I.P. „Agenția Servicii Publice”, consultanții locali și internaționali ai Proiectului de Înregistrare și Evaluare Funciară.  Totodată Proiectul Regulamentului cu privire la procedura de examinare a contestațiilor privind rezultatele evaluării în scopul impozitării definitivat a fost prezentat spre examinare prealabilă către Departamentul Cadastru al Agenției Servicii Publice, Serviciul Fiscal de Stat, Congresul Autorităților Locale din Moldova și consultanților internaționali PIEF. Propunerile și recomandările parvenite au fost luate în considerare parțial la definitivarea proiectului.  În scopul respectării prevederilor Legii nr.239/2008 privind transparenţa în procesul decizional, proiectul hotărârii a fost plasat pe pagina web oficială, portalul [www.particip.gov.md](http://www.particip.gov.md), precum și pe pagina web oficială a ARFC, [www.arfc.gov.md](http://www.arfc.gov.md), la directoriul *Transparenţa decizională*, secţiunea *Proiecte de acte legislative și normative.*  Proiectul Hotărârii Guvernului urmează a fi transmis spre avizare autorităților publice din domeniu, ca urmare a examinării acestuia la ședința secretarilor generali de stat. |
| **8. Consultările expertizei anticorupție** |
| Proiectul Hotărârii Guvernului urmează a fi supus expertizei anticorupției conform prevederilor art.35 din Legea nr.100/2017 cu privire la actele normative. |
| **9. Constatările expertizei de compatibilitate** |
| Proiectul Hotărârii Guvernului nu cade sub incidența de compatibilitate de a fi efectuate, în condițiile Legii nr. 100/2017 cu privire la acte normative. |
| **10. Constatările expertizei juridice** |
| Proiectul Hotărârii Guvernului urmează a fi supus expertizei juridice conform prevederilor art.37 din Legea nr.100/2017 cu privire la actele normative. |
| **11. Consultările altor expertize** |
| Proiectul Hotărârii Guvernului nu cade sub incidența altor expertize necesare de a fi efectuate, în condițiile Legii nr. 100/2017 cu privire la acte normative. |

**Director general adjunct Ștefan CRIGAN**

Ex: Ecaterina URSU

Tel. 022 88 12 62

Executor: Ecaterina URSU

Coordonat: Olga BUZU